‘ચહેરો, ચહેરો, ચહેરો... શું કરું મારા ચહેરાને.’ ચંબુ તંગ ચહેરે બોલ્યો, ‘એમાં મારો શું દોષ છે? ઈશ્વરે મારી સાથે જરા રૂપ કે કલરમાં છેતરપિંડી કરી એમાં મારો શું ગુનો? હું શું કરું? હવે તું તારા પ્રોગ્રામમાં મારી જાહેરાત કર કે દિલ કો દેખો ચેહરા ના દેખો ચેહરેને લાખોં કો નહીં કરોડોં કો લૂટા (મોંઘવારી છે ભાઈ મારા), દિલ સચ્ચા ઔર ચેહરા ઝૂઠા... મારી આંખમાં ભગવાન કંઈ આંસુ મૂકવાનું ભૂલી નથી ગયો, સમજ્યો? અરે યાર ઠાકર, જીવનમાં એકાદ વ્યક્તિ સાથે સાચો સંબંધ બંધાય તો જીવન જીવવાની મજા આવી જાય, પણ આવો સંબંધ શોધવામાં ને શોધવામાં જીવન પૂરું થઈ જાય તો ફરિયાદ કોને કરવી?’